Ole Winther var usædvanlig slagfærdig, da han i sidste måned fortalte om fremtiden for de danske museer på et møde i Sverige.

»Vi har rigtig, rigtig mange museumsmagasiner i Danmark, der er fyldt med gammelt skrammel, for at sige det ligeud. Tusindvis af river uden tænder, og jeg ved ikke hvor mange høvle«, fortalte enhedschefen, der sidder med ansvaret for danske museer i Slots- og Kulturstyrelsen.

Han var inviteret til de svenske museers årsmøde i Malmø for at fortælle om den nye museumsstruktur, der er på vej i Danmark. Forude venter »en kæmpe oprydningsopgave«, forklarede han: